ml en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml en en ml en en ml en en ml en en en en en ml ml ml ml en en en en ml ml ml en ml ml en ml ml ml en ml ml ml el ml en ml ml gl en en ml ml ml ml ml ml ml ml uz en ml ml ml ml ml ml en ml ml ml ml ml ml ml ml en ml ml en en ml ml ml en ml ml en ml ml en ml ml en ml ml ml en ml ml ml en ml ml ml ml en ml ml ml en ml ml ml en ml ml ml en ml ml ml ml uz ml en ml ml en ml ml en ml ml ml ml en ml ml ml ml ml en en en ml en en ml en ml ml ml ml ml ml ml ml ml ml ml ml ml ml ml ml ml ml ml ml ml en ml ml ml en ml ml ml ml ml en ml ml ml ml ml ml en en ml ml ml ml ml en ml ml en ml ml ml ml ml ml en ml ml ml ml ml ml ml ml ml ml en ml ml ml uz en ml ml en ml ml ml ml ml ml ml ml ml ml ml ml ml ml ml ml ml ml ml en ml ml en ml ml ml ml en en ml en ml ml ml ml ml en ml ml en ml ml ml ml ml en ml ml ml ml ml ml ml ml ml ml ml en ml ml ml en ml ml ml en en ml en en ml en ml ml ml ml ml ml ml ml ml ml ml ml ml ml ml en en ml ml ml ml ml ml ml en ml ml ml ml ml ml ml ml ml ml ml ml ml ml ml ml ml en en ml ml en ml uz en en fr en ml ml en en ml ml ml fi ml ml en ml ml ml ml en ml ml en en ml ml ml ml en hbs_lat ml ml ml en en ml ml en ml ml en ml en en ml ml en en en en ml ml ml en ml ml ml ml ml ml ml ml ml ml ml ml en en en
skip to main | skip to sidebar
രാവിലെ നേരത്തേ പുറപ്പെട്ടതുകൊണ്ട് വൈകാതെ തന്നെ അവിടെ എത്താനെനിയ്ക്ക് കഴിഞ്ഞു. ഇതിഹാസങ്ങളുടെ സ്മൃതികള്‍ ഇന്നും കാത്തുസൂക്ഷിക്കുന്ന കേരളത്തിലെ ഒരു കൊച്ചുഗ്രാമത്തില്‍ .
പാലക്കാട്ടു നിന്നുംപതിനഞ്ചു മിനിറ്റോളം യാത്ര ചെയ്താല്‍ മണപ്പുള്ളിക്കാവ് എത്തും. അവിടെയുള്ളത് പരിചയക്കരായതുകൊണ്ട് ഒറ്റയ്ക്കായിരുന്നു യാത്ര. മനസ്സില്‍ കൊണ്ട് നടന്ന ചില സംശയങ്ങള്‍ക്ക് ഉത്തരം കിട്ടുമെന്ന ഉറപ്പിലാണ് ഇങ്ങനെയൊരു യാത്ര പുറപ്പെട്ടതും.
കേട്ടറിവുകള്‍ മാത്രമുള്ള കഥകളുടെ പൊരുളന്വേഷിച്ചെത്തിയത് അവയില്‍ വിശ്വാസമുള്ളതുകൊണ്ടു തന്നെയായിരുന്നു.മുറ്റത്തെ തുളസിത്തറയില്‍ വെള്ളത്തിന്റെ നനവ് മാറീയിട്ടില്ല. ഉമ്മറത്തിണ്ണയില്‍ ആരോ ഇരിക്കുന്നുണ്ട്. എന്നെക്കണ്ടതുംതലയുയര്‍ത്തി നോക്കി അവര്‍ . പ്രതീക്ഷിക്കാതെയുള്ള എന്റെ വരവില്‍ ആദ്യമൊന്നും ഞെട്ടിയെങ്കിലും അകത്തേയ്ക്ക് ക്ഷണിച്ചു.
“എന്തേ നീയിത്ര പെട്ടന്ന്‌ വന്നൂ? “
“ഒന്നൂല്ല്യ, ചില കാര്യങ്ങളുണ്ടാരുന്നു, വല്ല്യമ്മ ഇല്ലേ അവിടെ? “
ചെരുപ്പ് ഊരിവെച്ച് അകത്തേയ്ക്ക് കടന്നതും നാലുകെട്ടിന്റെ കുളിര്‍മ്മയില്‍ ഞാനൊന്നു പിടഞ്ഞു.
അകത്തേമുറിയിലെത്തി വല്ല്യമ്മെയെക്കണ്ട് കുറച്ച് സംസാരിച്ചതിനുശേഷം ഞാനെന്റെ ആഗമനോദ്ദേശം അറിയിച്ചു.
“പുരാണങ്ങള്‍ കുറച്ചൊക്കെ വായിച്ചിട്ടുണ്ട്. അതില്‍ , മനസ്സില്‍ തറഞ്ഞുനില്‍ക്കുന്ന ചില കഥാപാത്രങ്ങളുണ്ട്. അവരെപ്പറ്റി , അവരുടെ പ്രാധാന്യത്തെപ്പറ്റി ഒന്നു പറയാമോ?”
ഞാന്‍ പറഞ്ഞുകൊടുത്ത കഥാപാത്രങ്ങളെപ്പറ്റി അവര്‍ സംസാരിച്ചു തുടങ്ങി
ദശരഥ മഹാരാജാവിന്റെ മൂന്നു ഭാര്യമാരിലുള്ള നാലുമക്കളും ഒരൊറ്റ മനസ്സോടെയായിരുന്നു ജീവിച്ചത്. രാമനെ രാജാവാക്കാനുള്ള അഭിഷേകത്തിനൊരുങ്ങുമ്പോഴാണ് മന്ഥരയുടെ വാക്കുകള്‍ കേട്ട് കൈകേയിയുടെ മനസ്സു മാറിയത്. പണ്ട് രഥചക്രം ഊരിപ്പോകാതിരിക്കനായി സ്വന്തം വിരല്‍ ആണിയാക്കി മാറ്റി ജീവന്‍ രക്ഷിച്ച കൈകേയിയ്ക്ക്, രണ്ടു വരം ചോദിക്കാനുള്ള അനുവാദം കൊടുത്തിരുന്നു ദശരഥമഹാരാജാവ്‌.
ആ സന്ദര്‍ഭം മുതലാക്കിക്കൊണ്ട് രാമനെ വനവാസ്ത്തിനയക്കാനും, സ്വന്തം പുത്രനായ ഭരതനെ വാഴിക്കാനുമുള്ളവരം ചോദിച്ചു അവര്‍ . അയോധ്യപോലും നടുങ്ങിത്തരിച്ചു അപ്പോള്‍ . ഒടുവില്‍ രാമന്‍ വനവാസത്തിനു പുറപ്പെട്ടു, കൂടെ ലക്ഷ്മണനും സീതയും. രാമായണത്തിന്റെ തുടക്കം തന്നെ അതാണെന്നു പറയാം.
പറഞ്ഞു നിര്‍ത്തി അവരെനിയ്ക്ക് രാമായണത്തിന്റെ ഒരു പുസ്തകം വായിക്കാന്‍ തന്നു. തൊട്ടടുത്തുള്ള അമ്പലത്തില്‍ നിന്നും അഷ്ടപ്ദി കേല്‍ക്കുന്നുണ്ടായിരുന്നു അപ്പോള്‍ .ഇനിയുള്ള സംസാരമൊക്കെ ഉച്ച കഴിഞ്ഞാവാമെന്നും പറഞ്ഞ് അവര്‍ പുറത്തേയ്ക്ക് നടന്നു.
രാമായണത്തിന്റെ താളുകള്‍ പതുക്കെ തുറന്നു ഞാന്‍ . സ്വന്തം മകന്‍ എന്നും ഒന്നാമന്‍ ആവണമെന്നുള്ള കൈകേയിയുടെ സ്വാര്‍ത്ഥതയും, രാമന്റെ ത്യാഗമനോഭാവവും എന്നെയേറെ സമയം ആലോചനയിലേയ്ക്ക് നയിച്ചു. വായനയ്ക്കുശേഷം അറിഞ്ഞതത്രയും കടലാസിലേയ്ക്ക് പകര്‍ത്തി
ഉച്ചയൂണിനുശേഷം അവര്‍ വീണ്ടും കഥകള്‍ പറഞ്ഞു തുടങ്ങി.
ദ്രൌപദിയെക്കുറിച്ച് പറയുകയാണെങ്കില്‍ ‍ ഒരുപാടുണ്ട്. അമ്മയുടെ വാക്കുകേട്ട് പാണ്ഡവര്‍ തങ്ങള്‍ക്ക് ഒരു ഭാര്യ മതിയെന്നു തീരുമാനിച്ചു. അര്‍ജ്ജുനനേയാണ് ഇഷ്ടമെങ്കിലും അവള്‍ അഞ്ചുപേര്‍ക്കും ഒരുപോലെ ഭാര്യയായി. ദുര്യൊധനനെ പരിഹസിച്ച, കര്‍ണ്ണനെ അവഹേളിച്ച ദ്രൌപദി അത്ര നിസ്സാരയും ആയിരുന്നില്ല.എങ്കിലും, മഹാഭാരതയുദ്ധത്തിന്റെ കാരണം ദ്രൌപദിയാണെന്നും പറയാം
“ ഇതൊക്കെ പറഞ്ഞറിയുന്നതിലും ഭേദം വായിച്ചറിയുന്നതാണ്. അതെങ്ങനാ ഇന്നത്തെ കുട്ട്യോള്‍ക്ക്ഇതിലൊന്നും വിശ്വാസം ഇല്ല്യാല്ലോ, വായനാശീലവും ഉണ്ടാവില്ല്യാ“ തെല്ലൊരു ശാസനയോടെ അവരെന്നെ നോക്കി.
അതും പറഞ്ഞ മഹാഭാരതത്തിന്റെ പുസ്തകവും അവരെനിയ്ക്ക് നീട്ടി.
അതില്‍ പ്രധാനപ്പെട്ട ഭാഗങ്ങളെപ്പറ്റി പറഞ്ഞു തരികയും ചെയ്തു.
അവിടെ നിന്നും തിരികെ വീട്ടിലേയ്ക്ക് പുറപ്പെടുമ്പോള്‍ നല്ല സന്തോഷം തോന്നി. പുരാണങ്ങളുടെ കെട്ടുമായി നടക്കുമ്പോള്‍ , അവയിലെ നീതിധര്‍മ്മങ്ങളെപ്പറ്റിയായിരുന്നു ഞാന്‍ ആലോചിച്ചത്. ഇന്നിതൊക്കെ ആരും ശ്രദ്ധിക്കുന്നില്ല. നമ്മുടെ പൈതൃകം പോലും പലരും മറന്നു തുടങ്ങിയിരിക്കുന്നു.
വീട്ടിലെത്തിയതും, അവര്‍ പറഞ്ഞു നിര്‍ത്തിയ ദ്രൌപദിയുടെ കഥകള്‍ വീണ്ടും ഞാന്‍ വായിച്ചു തുടങ്ങി. ഇഷ്ടപ്പെടാനും ഇഷ്ടപ്പെടാതിരിക്കാനും മഴിയാത്തൊരു കഥാപാത്രാമയിത്തോന്നി ദ്രൌപദിയെ. വായിച്ചും, കേട്ടും അറിഞ്ഞതത്രയും വരികളിലേയ്ക്കാക്കുമ്പോഴും ദ്രൌപദി എന്ന കഥാപാത്രത്തെ ഇനിയും അറിയാനേറെയുണ്ടെന്ന് മനസ്സിലായി
കുരുവംശരക്തത്തിലാ കാര്‍കൂന്തലൊതുക്കിയതും ചതുരംഗക്കളത്തിലടിപതറവേ രണ കാഹള-
11 comments on അയോധ്യയില്‍ നടന്നത്
October 19, 2007 7:25 AM
നല്ല പദ്യം! എനിയും പോരട്ടെ :)
October 19, 2007 10:52 AM
October 19, 2007 3:42 PM
രാമന്റെ യാനമല്ല, രാമന്റെ അയനമല്ലേ രാമായണം?
കവിയുടെ സാതന്ത്ര്യത്തെ മാനിക്കുന്നു,എങ്കിലും രാമന്‍ യാത്ര തുടങ്ങിയത് കപ്പലിലോ ബോട്ടിലോ അല്ല എന്നാണ് ഓര്‍മ്മ.
October 20, 2007 12:46 AM
October 20, 2007 7:52 AM
October 21, 2007 1:01 PM
ആശയ സമ്പുഷ്ടമാണ് ഈ കവിത. നന്നായിട്ടുണ്ട്.
October 23, 2007 1:56 AM
കുതിരവട്ടന്‍ :: kuthiravattan said...
സൂതന്‍ തേരാളിയാണേ, സുതന്‍ പുത്രനും. തിരുത്തിക്കോളൂട്ടാ :-)
January 28, 2008 1:21 PM
ഈണത്തിന്‌ എന്തേ പ്രാധാന്യം കൊടുക്കാത്തൂ?
60 comments on ദ്രൌപദി
(font is too small.hard to read)
November 21, 2007 11:53 PM
പെങ്ങളേ സംഭവം കൊള്ളാം ....
November 22, 2007 12:01 AM
November 22, 2007 12:50 AM
മുരളി മേനോന്‍ (Murali Menon) said...
ദ്രൌപതിയാണ് കുരുക്ഷേത്രയുദ്ധത്തിന്റെ പ്രധാന കാരണം എന്ന് ഒരുവിധപ്പെട്ട എല്ലാവര്‍ക്കും അറിയാം. കനകം മൂലം കാമിനി മൂലം എന്നുള്ളത് ഇന്നും ഇന്നലെയും തുടങ്ങിയതല്ലെന്ന് സാരം. അങ്ങനെ പ്രിയ ദ്രൌപതിയെ ബ്ലോഗില്‍ കൊണ്ടു വന്ന് വസ്ത്രാക്ഷേപം ചെയ്തു അല്ലേ!
എല്ലാ വരികളും അവസാനിക്കുന്നത് പാഞ്ചാലിയോടുള്ള ചോദ്യത്തില്‍ തന്നെയാണല്ലോ, ദ്രൌപതി, ഇന്ദ്രസേന, പാഞ്ചാലി, നീലത്താമരഗന്ധി, യാജ്ഞസേനി, കൃഷ്ണസഖീ, യാഗാഗ്നിപുത്രി എന്നിങ്ങനെ സംബോധന ചെയ്യുന്നതിനിടയില്‍ ഒരു കാര്യം മാത്രം കൃഷ്ണനോട് ചോദിക്കുന്നത് ആയിപ്പോയി.
അത് ‘കൃഷ്ണേ’ എന്നൊന്നാക്കിയിരുന്നെങ്കില്‍ ദ്രൌപതിയുടെ പേരാകുമായിരുന്നു. അപ്പോള്‍ എല്ലാ ചോദ്യവും ദ്രൌപദിയോടു തന്നെ ആകുമായിരുന്നു. ഇത് ശ്രദ്ധിക്കാഞ്ഞീട്ടോ അതോ ആ ചോദ്യം കൃഷ്ണനോട് മന:പൂര്‍വ്വം ചോദിച്ചതാണോ?
November 22, 2007 12:53 AM
November 22, 2007 12:57 AM
വരികള്‍ വളരെ നന്നായിരിയ്കുന്നു. ആശംസകളോടെ...
November 22, 2007 1:53 AM
ഒരു മാറ്റത്തിന്റെ കാറ്റ് വീശുന്നല്ലോ ദ്രൌപദി യുടെ കവിതയില്‍ ... :)
November 22, 2007 1:57 AM
ഫോണ്ട് വലിപ്പം പോരാഞ്ഞത് കൊണ്ടാണോ ബോള്‍ഡ് ആക്കിയത്? ബോള്‍ഡ് ലെറ്റേഴ്സ് തലക്കെട്ടുകള്‍ക്ക് മാത്രം ഉപയോഗിക്കുന്നതാണ് ഭംഗി. you can change font size from normal to largest .അതായിരിക്കും കൂടുതല്‍ നല്ലത്. ഒരു stanza യിലെ വരികള്‍ക്കിടയില്‍ സ്പേസ് വിടുന്നതും ഉചിതമല്ല
November 22, 2007 2:50 AM
കണ്ണൂരാന്‍ - KANNURAN said...
November 22, 2007 3:08 AM
November 22, 2007 3:25 AM
സി. കെ. ബാബു said...
സ്വയം നിയന്ത്രിക്കാന്‍ കഴിവില്ലാതെ, നിമിത്തങ്ങളാല്‍ നിയന്ത്രിക്കപ്പെടുന്നവരെ കുറ്റപ്പെടുത്താനാവുമോ‍?
(ഒരു സംശയം ചോദിച്ചോട്ടേ: ദ്രുപദന്റെ പുത്രി ദ്രൌപദി, മകന്‍ ദ്രൌപദേയന്‍ - ഇതല്ലേ ശരി?)
November 22, 2007 4:47 AM
ഒരു സ്ത്രീക്ക് അഞ്ചു പുരുഷന്മാരുടെ ഭാര്യയാകമെന്ന് ഇതിഹാസങ്ങളിലൂടെ സ്ഥാപിച്ചാല്‍ ... തുടര്‍ന്ന് ആയിരം പുരുഷന്മാരുടെ ദേവദാസിയായി അവളെ തെരുവില്‍ വലിച്ചിഴക്കാനുള്ള സദാചാര സമ്മതം ജനം നല്‍കുമെന്ന് മഹാഭാരതത്തിന്റെ പ്രക്ഷിപ്തകാരന്മാരായ ബ്രാഹ്മണ്യത്തിന് നല്ല നിശ്ചയമുണ്ടായിരുന്നു.
ബുദ്ധമതത്തെ നശിപ്പിക്കാനും,വേശ്യാവൃത്തിയെ സദാചാരത്തിന്റെ ഭാഗമാക്കി അടിമത്വവും,ജാതീയതയും അടിച്ചേല്‍പ്പിക്കാനും
ദ്രൌപതിയേയും,കുന്തി എന്ന വേശ്യ സ്ത്രീയേയും ബ്രാഹ്മണന്‍ സൃഷ്ടിച്ചു. ബാക്കി ഇന്ത്യയുടെ 1500 വര്‍ഷത്തെ ജാതീയ അടിമത്വവും,ക്ഷത്രിയ നിഗ്രഹത്തിന്റേയും ചരിത്രം.ചിത്രകാരന്റെ മഹാഭാരതം..കുന്തിയുടെ വേശ്യാവൃത്തിയുടെ കഥ(ബ്രഹ്മണ്യത്തിന്റേയും) വായിക്കുക.
November 22, 2007 5:06 AM
പ്രിയേച്ചി, കവിത നന്നായി..ഒരു സംശയം
“അപരാധമല്ലയോ പാഞ്ചാലീ”...എന്തപരാധമാണ് പാഞ്ചാലി ചെയ്തത്?
November 22, 2007 6:02 AM
മയൂരിയില്‍ പ്രകാശപത്മം എഴുതിയത് താങ്കള്‍ തന്നെയല്ലേ?
November 22, 2007 7:05 AM
ആഴമുള്ള ഉള്‍ക്കാമ്പുള്ള കവിത.ഗഹനമായ വിഷയം എത്ര അനായാസമായി കൈകാര്യം ചെയ്തിരിക്കുന്നു.ഹൃദയത്തില്‍നിന്നുള്ള അഭിനന്ദനങ്ങള്‍.
November 22, 2007 7:09 AM
November 22, 2007 7:46 AM
മുഹമ്മദ്‌ സഗീര്‍ പണ്ടാരത്തില്‍ said...
November 22, 2007 8:02 AM
നല്ല വരികള്‍. പുരാണവും ഇതിഹാസവുമൊക്കെ ആണല്ലേ ഇഷ്ടവിഷയങ്ങള്‍.
November 22, 2007 8:27 AM
ചെല്ലാ.. നീ വീണ്ടും കലക്കി..
യെന്തിരാണപ്പീ നിന്റെ ഉദ്ധ്യേശം പുരാണത്തിലെ മൊത്തം വനിതാ ബ്ലോഗര്‍മാരേയും ഇറക്കിയുള്ള കളിയാണല്ല്.. ഇതും കൊള്ളാം കേട്ടാ..:)
ഓ:ടോ: കണ്ടാ ജിഹേഷ് വീണ്ടും.. അവന്റെ കൈയ്യീന്നു ഞാന്‍ വാങ്ങിച്ചു പിടിക്കും..;)
November 22, 2007 9:32 AM
കൃഷ്‌ | krish said...
ലേറെയായ് തകര്‍ന്നു നിന്‍ മാതൃത്വവും
nalla varikal. good work.
November 22, 2007 10:48 AM
വരികള്‍ വളരെ നന്നായിരിയ്കുന്നു, ചോദ്യങ്ങളും...:)
November 22, 2007 11:08 AM
വരികള്‍ വളരെ നന്നായിരിയ്കുന്നു, ചോദ്യങ്ങളും...:)
November 22, 2007 11:08 AM
സഹയാത്രികന്‍ ചേട്ടാ ഇഷ്ടപ്പെട്ടതില്‍ സന്തോഷം
ചിത്രകാരന്‍, താങ്കളുടെ അഭിപ്രായം എനിക്ക് മനസ്സിലായില്ല്യ.
ബാബു, പ്രതിബന്ധങ്ങളെ തരണം ചെയ്യുമ്പോഴാണ് ജീവിതവിജയം.ദ്രുപതന്റെ മക്കള്‍ തന്നെയാണവര്‍, അല്ലെന്നു ഈ കവിതയില്‍ പറയുന്നില്ല
സുരേഷ് ഐക്കര, താങ്കളെപ്പോലുള്ള എഴുത്തുകാരുടെ അഭിപ്രായങ്ങള്‍ വിലപ്പെട്ടത്താണ്.നന്ദി
വാമീകി മാഷേ, നന്ദി.ആ ഇസ്ടങ്ങള്‍ നല്ലതല്ലേ...
മുഹമ്മദ്, അതു തന്നാ ഞ്ഞാനും ചോദിച്ചെ.
പ്രയാസിച്ചേട്ടാ, ദേ അനിയത്തിയെക്കേറി ചേച്ചീന്നു വിളിക്കുന്നു.
ഇങ്ങനൊക്കെ ഇരുന്നാല്‍ മതിയൊ, പരിചയപ്പെടെണ്ടെ?
November 22, 2007 11:59 AM
November 22, 2007 12:00 PM
ങ്ങള്‍ക്കുമെന്തു വില നല്‍കും യാഗാഗ്നിപുത്രി?"
എനിക്കേറ്റവും ഇഷ്ടപ്പെട്ടത് ഈ വരികളാണ്. ഇപ്പോഴും വളരെ പ്രസക്തമായ ചോദ്യമാണിത്.നന്നായിരിക്കുന്നു കവിത.
November 22, 2007 3:37 PM
ങ്ങള്‍ക്കുമെന്തു വില നല്‍കും യാഗാഗ്നിപുത്രി?"
എനിക്കേറ്റവും ഇഷ്ടപ്പെട്ടത് ഈ വരികളാണ്. ഇപ്പോഴും വളരെ പ്രസക്തമായ ചോദ്യമാണിത്.നന്നായിരിക്കുന്നു കവിത.
November 22, 2007 3:47 PM
നല്ല കവിത....പക്ഷെ ഒന്നു കൂടി ചുരുക്കിയാല്‍ അസ്സലാവും.ആദ്യ 4 വരി ഇത്രയും മതി.അഭിനന്ദനം.
November 22, 2007 5:11 PM
November 22, 2007 6:25 PM
വിധിയെ വര‍ച്ചു കാണിക്കാന്‍‍, ഇതിഹാസകാരന്‍‍ നിര്‍മ്മിച്ച സ്ത്രീ കഥാപാത്രങ്ങളില്‍‍ ഒരുവള്‍‍ ആണു് ദ്രൌപദി എന്നെനിക്കൂ തോന്നാറുണ്ടു്.
പാഞ്ചാലി ഇതിഹാസകാര്‍ന്റ്റെ ഭാവനയുടെ മൂര്‍ത്തീഭാവമായ കഥാപാത്രം തന്നെ. ഓരോ ചോദ്യങ്ങളിലും നിരവധി ഉത്തരങ്ങള്‍‍ ഇതിഹാസകാരന്‍‍ തന്നെ ഒളിച്ചു വച്ചിട്ടുണ്ടല്ലോ. നല്ല രചന.:)
November 22, 2007 8:18 PM
ഇവിടെ അക്കാലത്തെ സ്ത്രീയ്ക്കുണ്ടായിരുന്ന സ്വാതന്ത്യക്കുറവിനെ കാണാതിരുന്നുകൂടാ.
ഇന്നുള്ള പോലെ തന്നെ അന്നും അമ്മായിയമ്മപ്പോരും പെക്കിംഗ് ഓര്‍ഡറും (pecking order)‍
നിലനിന്നിരുന്നു. കുന്തി തന്റെ “ദുര്‍വിധി“ മന:പൂര്‍വ്വം ദ്രൌപദിയ്ക്ക് പക‌ര്‍ന്നു നല്‍കുകയായിരുന്നു. പാണ്ഡവ‌ര്‍ക്ക് ഒരുമയുണ്ടാക്കാനെന്ന വ്യജേന. അവരെ അങ്ങനെ സ്വീകരിയ്ക്കേണ്ടിവന്നത് ദ്രൌപദിയുടെ, ഒരു മരുമക‌ളുടെ, ദുര്യോഗം. സ്ത്രീക‌ള്‍ക്ക് പ്രതികരണശേഷിയും പ്രതികരിക്കാനുള്ള വേദിക‌ളും നന്നേ കുറവാണ് മഹാഭാരതത്തില്‍. ഉള്ളവ തന്നെ അവമാനം അതിന്റെ മൂര്‍ധന്യാവസ്ഥയില്‍ എത്തുമ്പോ‌ള്‍ മാത്രം. പാഞ്ചാലിയുടെ വസ്ത്രാക്ഷേപത്തിന്റെ അവസരത്തിലുള്ള പൊട്ടിത്തെറി ഉദാഹരണം. അല്ലാത്തപ്പോഴൊക്കെ ദു:ഖവും അപമാനവും അടിച്ചമ‌ര്‍ത്തലുക‌ളും കടിച്ചൊതുക്കി ജീവിയ്ക്കുകയാണ് ദ്രൌപദി. അഞ്ചുപേരുടെ ഭാര്യയായിരിയ്ക്കുന്ന അവസ്ഥ. അതിനിടെ സ്വന്തം ഭ‌ര്‍ത്താവിനോട് ഇഷ്ടപ്പെട്ട ഒരു പൂവ് (so simple!) വേണമെന്ന് പറഞ്ഞത് ഒരു BIG FUSS ആക്കി മാറ്റിയത് ഇണ്ണാമനായ ഭീമനാണ്. ചതുരംഗം ക‌ളിച്ചും അങ്ങിനെ പറ്റാത്തതായ പല പണിക‌‌ളും ചെയ്ത യുധിഷ്ഠിരന് പ്രത്യേകിച്ചും, പിന്നെ അന്യോന്യം ഉരസ്സിക്കൊണ്ടിരുന്ന കൌരവപാണ്ഡവ‌ര്‍ക്കും പിന്നെ ഇതിനൊക്കെ താങ്ങും തണലുമായി നിന്ന കൃഷ്ണനും ഒക്കെ അല്ലേ മഹായുദ്ധത്തിലേയ്ക്ക് നയിച്ചതിന്റെ ഉത്തരവാദിത്തം? തന്നെ ഊഴമിട്ട് വേണ്ടുവോ‌ളം അനുഭവിച്ച അഞ്ച് പൊണ്ണന്മാ‌ര്‍ നോക്കിനില്‍ക്കെ തന്നെ തുണിയുരിഞ്ഞവനെ “കൊല്ലണം.. അവ്ന്റെ ചോര കാണണം” എന്നെങ്കിലും പറയാന്‍ ദ്രൌപദിയ്ക്ക് അവകാശമില്ലയോ? അതു ശരി! അപ്പോ‌ള്‍പ്പിന്നെ മഹാഭാരതയുദ്ധത്തിന്റെ മുഴുവന്‍ ഉത്തരവാദിത്വവും അവ‌ളുടെ ആത്മരോഷത്തിലെ വാക്കുക‌ളിലേയ്ക്ക് വെച്ച് കെട്ടാം!
വിയോജിപ്പാണെങ്കില്‍ .. അതൊരുപാടുണ്ട് എഴുതാന്‍.
ദ്രൌപദിയ്ക്ക് മറുപടി പറയാനുണ്ടാവും. തീര്‍ച്ച. ഉത്തരം മുട്ടിപ്പോവില്ല. provided, പറയാന്‍ അവസരം കൊടുത്താല്‍. :)
എഴുതിയ ശൈലിയും ഭാഷയും നന്ന്.
November 22, 2007 8:27 PM
November 23, 2007 12:05 AM
സി. കെ. ബാബു said...
"ത" യോ "ദ" യോ ശരി എന്നതായിരുന്നു സംശയം. സാരല്യ, പോട്ടെ. എന്റെ സംശയം ഞാന്‍ തീര്‍ത്തു. ആശംസകള്‍!
November 23, 2007 1:12 AM
പക്ഷേ അത്‌ പുതിയ വ്യാഖ്യാനങ്ങളുമായി ആയിരിക്കണം..
എം ടിയുടെ രണ്ടാമൂഴം പോലെ...
(ഇങ്ങനെ നിരവധി രചനകള്‍ യുവ സാഹിത്യകാരില്‍ നിന്നും ഉണ്ടാവുന്നു എന്നത്‌ ശ്രദ്ധേയമാണ്‌)
ഇവിടെ കാണാന്‍ കഴിഞ്ഞത്‌..ദ്രൗപദിയുടെ സാധാരണകഥയുടെ നേര്‍പകര്‍പ്പാണ്‌..
വാക്കുകളില്‍ പദ്യത്തിന്റെ ശൈലി അവലംബിച്ചതിനാല്‍ അതിലും പുതുമയില്ലാതായി..
പ്രിയയുടെ രചനകളില്‍ തീരെ ഇഷ്ടപ്പെടാത്ത ഒരു രചനയായി ദ്രൗപദി.
പതിവ്രതയാണോയെന്ന ചോദ്യത്തിന്‌ മുമ്പിലെ ഏകപരാജിതയാണ്‌
ഒരു സ്ത്രീക്ക്‌ അങ്ങനെ പറയാന്‍ കഴിയില്ല എന്നതിനര്‍ത്ഥം
ഈ ലോകത്തെ ഏറ്റവും നിസഹായയാണ്‌ അവളെന്നാണ്‌..
പുതുചിന്തകള്‍ക്ക്‌ വിഘ്നം തീര്‍ത്തു എന്ന്‌ വിശ്വസിക്കുന്നു...
November 23, 2007 6:45 AM
ഇതിന് മുമ്പ് എഴുതിയ കവിതകളെപ്പോലെതന്നെ ഇതും സുന്ദരമായിട്ടുണ്ട്. നല്ല വരികള്‍, നല്ല ഭാവന, നല്ല എഴുത്ത് ശൈലി. അഭിനന്ദനങ്ങള്‍ !!
November 23, 2007 6:58 AM
നല്ല കവിതകള്‍! നല്ല പദപ്രയോഗങ്ങള്‍! പിന്നെ അധികമാരും കൈകാര്യം ചെയ്യാത്ത വിഷയങ്ങള്‍!
November 23, 2007 7:14 AM
ദുര്യോധനന്റെ സ്ഥലജലഭ്രമം കണ്ട്‌ പാഞ്ചാലി ചിരിച്ചതാണല്ലോ മഹാഭാരതയുദ്ധത്തിന് കാരണമായത്. പാഞ്ചാലി ഒരു നിമിത്തം മാത്രം...
November 23, 2007 9:55 AM
November 23, 2007 1:38 PM
തരക്കേടില്ല കവിത. രാമനുണ്ണിമാഷ് പറഞ്ഞപോലെ, അല്‍പ്പംകൂടി ചുരുക്കിയിരുന്നെങ്കില്‍ കൂടുതല്‍ നന്നാകുമായിരുന്നു. ദ്രൌപദിയുടെ അഭിപ്രായവും കണക്കിലെടുക്കുക, പുരാണങ്ങളെ പു:നര്‍വ്യാഖ്യാനിക്കുമ്പോള്‍. ആശംസകള്‍
November 23, 2007 8:08 PM
കൊണ്ട്‌ ചൊല്ലി വായനക്ക്‌ രസം നല്‍കുന്നു.
ആക്ഷേപത്തെക്കാള്‍ സഹതാപമാണ്‌ ദ്രൌപതി അര്‍ഹിക്കുന്നതെന്ന് തോന്നുന്നു
November 23, 2007 9:33 PM
November 24, 2007 2:48 AM
ദ്രൌപതിയെ ഇങ്ങനെ കീറീമുറിച്ചതിലൂടെ പ്രിയ എന്താണ് ഉദ്ദേശിക്കുന്നത് എന്നു മനസ്സിലായില്ല്ല..അത് വ്യക്തമാക്കിയാല്‍ നന്നായിരുന്നു..
November 24, 2007 5:04 AM
തര്‍ക്കവിതര്‍ക്കങ്ങളില്‍ വേശ്യയെന്നു മുദ്രകുത്തപ്പെടുന്നുവെങ്കിലും കുന്തിയും ഒരു അമ്മായിഅമ്മയാണ്... കുന്തിയെ അനുസരിക്കുക വഴി പാഞ്ചാലി വിഴുപ്പലക്കേണ്ടിവരുന്നു, എങ്കില്‍.. അമ്മായിഅമ്മമാരെ കണ്ണും പൂട്ടി വിശ്വസിക്കരുത് എന്നൊരു സന്ദേശമതിലുണ്ടോ?... :-)
November 25, 2007 1:32 AM
November 26, 2007 2:31 AM
November 26, 2007 2:34 AM
മഹാഭാരതയുദ്ധത്തിന്റെ വേരുകള്‍ ചികയുമ്പോള്‍,പൊതുവെ,അതു ദ്രൌപദിയില്‍ വരെച്ചെന്നെത്തി നില്കാറാണ്‍ പതിവു.
സഹോദരപുത്രന്മാറ്ക്കിടയില്‍‍ അതിനുമെത്രയോമുന്‍പ്,ദ്രൌപദി പ്രവേശിക്കന്നതിനും വളരെ വളരെ മുന്‍പ് തന്നെ,വൈരാഗ്യം ജനിച്ചിരുന്നു.
അവറ്തമ്മിലെത്രയോ കൊച്ചുയുദ്ധങ്ങള്‍ കുട്ടികാലം മുതലേ ഉടലെടുത്തിരുന്നു...
അതിന്റെയൊക്കെയൊരു സ്വാഭാവികപരിണാമം മാത്രമായിരുന്നു മഹായുദ്ധം.
ദ്രൌപദി സത്യത്തില്‍ ഒരു കരുവാക്കപ്പെടുകയായിരുന്നില്ലെ?
ജനമദ്ധ്യത്തില്‍ അപമാനിക്കപ്പെട്ടപ്പോള്‍,ശക്തമായി പ്രതിഷേധിച്ചതും പ്രതികരിച്ചതും,ഒരു പക്ഷെ ഇന്നത്തെയൊരു ശരാശരി സ്ത്രീപോലും ധൈര്യപ്പെടാത്ത വിധത്തില്‍,അഞ്ഞടിച്ചതും ദ്രൌപദി ശക്തമായ ഒരു വ്യക്ത്വിത്ത്വന്റെ ഉടമയാണെന്നു തെളീയിക്കുന്നുണ്ട്.
പുരുഷാധിപത്യമൂല്ല്യങ്ങളില്‍ അധിഷ്ട്ടിതമായ ഒരു സമൂഹം,ആത്തരം സ്ത്രികളെ ഒട്ടും സഹിഷ്ണുതയോടെയല്ല കാണുക-അന്നുമതെ ഇന്നുമതെ!
‘ദ്രൌപദിയുടെചിരി’യെ കുട്ടികൃഷ്ണമാരാറ് പോലും പ്രതിക്കൂട്ടിലാക്കിയിട്ടുണ്ട്.
ദുരന്തങ്ങള്‍ക്കു വരെ,പെണ്ണിനെ കുറ്റവാളീയായി ചിത്രികരിക്കുന്ന സമൂഹം മഹാഭാരതകാലത്തുനിന്നും അല്‍പ്പം പോലും മുന്ന്പോട്ടു പോയിട്ടില്ല.
വ്യാസന്‍ വരികള്‍ക്കിടയില്‍ ധാരാളം സ്ഥലം വിട്ടിട്ടുണ്ടെന്നു.എം.ടീ.പറഞ്ഞിട്ടില്ലെ?
November 26, 2007 8:13 AM
നന്നായിട്ടുണ്ട് എന്ന് ഒറ്റവാക്കില്‍ പറയാം.
പക്ഷേ..ആശയത്തിന് എന്തെങ്കിലും പുതുമ നല്‍കാമായിരുന്നു.
‘വേശ്യയായ കുന്തി‘ എന്നൊക്കെപ്പറഞ്ഞ് ശ്രദ്ധപിടിക്കുമ്പോലെ എന്തെങ്കിലുമൊന്ന്!:)
ഇക്കാലത്ത് വിമര്‍ശനബുദ്ധികള്‍ക്ക് നല്ല മാര്‍ക്കറ്റുള്ളതുകൊണ്ട് ആ വഴിക്കും ചിന്തിക്കാമായിരുന്നു.പോട്ടെ..ഇനിയൊരിക്കലാവാം!
വരികളെ അടുക്കിയെടുക്കുന്നതില്‍ പ്രിയ ഒന്നുകൂടി മെച്ചപ്പെട്ടു.
(ഇങ്ങനെയൊക്കെപ്പറയുന്നതില്‍ വിരോധമുണ്ടെങ്കില്‍ പൊറുക്കണേ പെങ്ങളേ!...ഷെമി!!)
November 27, 2007 9:54 AM
വാണി, വേണു വളരെ നന്ദി
നിഷ്കളങ്കന്‍, അവസരം കൊടുത്താല്‍ തന്നേയും ദ്രൌപതിക്ക് പറയാന്‍ ഒന്നുമുണ്ടാവില്ല.എല്ലം സഹിച്ചുകൊണ്ടല്ല അവര്‍ ജീവിച്ചത്, അഹങ്കാരതിന്റെ
ദ്രൌപതി, പുതിയ വ്യാഖ്യാനങ്ങളുമായി മാത്രമെ പുരാണകഥാപാത്രങ്ങള്‍ എഴുതപ്പെടവൂ എന്നുണ്ടൊ?
ഗീത ഗീതികള്‍, അതു തന്നെയാണു സത്യം. ദ്രൌപതി ഒരു നിമിത്തം മാത്രം
സതീര്‍ത്ഥ്യന്‍ , ചെയ്യുന്നതു ശരിയെന്നു ബോധവും വേണം.
ഭൂമിപുത്രി, അഞ്ചു ഭര്‍ത്താക്കന്മാരുള്ള ഒരു സ്ത്രീ അപമാനിക്കപ്പെടുന്നതില്‍ തെറ്റില്ല.
ഹരിയണ്ണന്‍, അഭിപ്രായത്തിന് നന്ദി. വിമര്‍ശനം നടത്തി സ്രദ്ധ്പിടിക്കാനല്ല ശ്രമിച്ചതു്, ദ്രൌപതിയെ ഒന്നു വിശകലനം ചെയ്തു. അത്ര മാത്രം.
November 27, 2007 2:28 PM
അയ്യോ..അതു പ്രിയയുടെ എഴുത്ത് അത്തരത്തിലൊരു വിമര്‍ശനമാണെന്നുദ്ദേശിച്ചെഴുതിയതല്ലാട്ടോ..
കമന്റുകള്‍ക്കിടയില്‍ കണ്ട ഒരു ലിങ്കിനെ ഉദ്ദേശിച്ചാണ്.
November 27, 2007 2:35 PM
November 28, 2007 3:50 AM
November 28, 2007 8:43 AM
മുഹമ്മദ്‌ സഗീര്‍ പണ്ടാരത്തില്‍ said...
November 30, 2007 9:27 AM
സമയമുള്ളപ്പോള്‍ ഈ നിലാവൊന്നു കാണുമല്ലോ
December 1, 2007 2:38 AM
ചിന്തകള്‍ പുതുവഴി തേടുന്നത് നല്ലതുതന്നെയാണ്.
ഇനിയുമുണ്ടെല്ലോ വീരാംഗനമാര്‍ അവരേയും എടുത്തൊന്ന് പെരുമാറി നോക്കുക.
December 2, 2007 2:09 AM
December 4, 2007 3:53 PM
നല്ല ശൈലി!! അഭിനന്ദനങ്ങള്‍ !!
December 4, 2007 11:34 PM
Rahul S. Nair said...
ഞാന്‍ ഇവിടെ തന്നെ കുറെ കാലം റെന്ട്ട് അടിച്ക്കാന്‍ പോവുകായ...
ഒരു ലോഡ് നല്ല കൃതികള്‍ ഉണ്ടല്ലോ...
December 5, 2007 10:52 PM
കഴിവില്ലാത്ത പുരുഷന്റെ സ്നേഹം സ്ത്രീക്ക് ബാധ്യത മാത്രമെ ആവുകയുള്ളൂ എന്ന് എം ടി തന്നെ പറഞ്ഞിട്ടുണ്ട് ... രണ്ടാമൂഴം
ദ്രൌപതി ഒരു സാധാരണ സ്ത്രീ ആയി മാത്രമെ ഞാന്‍ കണ്ടിട്ടുള്ളൂ. നല്ലതും ചീത്തയും ഉള്ള ഒരു സാധാരണ മനുഷ്യപുത്രി ..
December 7, 2007 9:04 PM
സതീശ് മാക്കോത്ത് | sathees makkoth said...
December 23, 2007 2:02 AM
January 26, 2008 8:21 AM
May 12, 2008 at 6:49 PM
Newer Post Older Post Home
Subscribe to: Post Comments (Atom)
ഹൃദയത്തില്‍നിന്നുള്ള സ്നേഹം ജീവിതത്തെ മനോഹരമാക്കുന്നു!!!
View my complete profile
Feedjit Live Blog Stats
© 2007 ,2008 Priya Unnikrishnan. All contents on this site are written by Priya Unnikrishnan and are protected by copyright laws